3. การประกอบธุรกิจ

1.  ลักษณะผลิตภัณฑ์หรือบริการ

3.1.1 การบริการรักษาพยาบาล

โรงพยาบาลลานนาเป็นโรงพยาบาลที่ให้บริการรักษาโรคทั่วไปตลอด 24 ชั่วโมง
โดยมีเจ้าหน้าที่ผลัดเปลี่ยนหมุนเวียนขึ้นปฏิบัติงานวันละ 3 ช่วงเวลา ช่วงละ 8 ชั่วโมง
ซึ่งจะมีแพทย์ประจำและแพทย์ที่ปรึกษาผู้เชี่ยวชาญเฉพาะโรคทุกสาขาดังนี้

  ผู้ป่วยนอก โรงพยาบาลมีห้องตรวจผู้ป่วยนอก จำนวน 28 ห้อง
  ให้บริการตรวจรักษาโรคทั่วไปในทุกสาขาได้แก่

1. สาขาอายุรกรรม 2. ศัลยกรรมทั่วไป

3. ศัลยกรรมออโธปิดิกส์ 4. ศัลยกรรมประสาท

5. สูติ-นรีเวชกรรม 6. คลีนิคมะเร็งเริ่มแรก

7. กุมารเวชกรรม 8. หู คอ จมูก

9. จักษุ 10. โรคผิวหนัง

11. จิตเวช 12. คลีนิคโรคภูมิแพ้

13. ปลูกถ่ายไต 14. กายภาพบำบัด

15. ทันตกรรม 16. อื่น ๆ

ผู้ป่วยใน โรงพยาบาลมีห้องพักผู้ป่วยที่สะอาดพร้อมด้วยเครื่องอำนวยความสะดวก
และมีอุปกรณ์ฉุกเฉินต่าง ๆ เพื่อบริการผู้ป่วยที่ต้องการเข้าพักรักษาตัวในโรงพยาบาล
แบ่งได้หลายประเภท ดังนี้

ประเภทห้องผู้ป่วย

 ประเภทห้องพัก จำนวนห้อง จำนวนเตียง 

1.  ห้องเดี่ยวพิเศษ (VIP) 4 2

2.  ห้องเดี่ยว 120 120

  3. ห้องคู่ 9 18

  รวมห้องพัก 122 140

  นอกจากนี้โรงพยาบาลยังมีเตียงเฉพาะผู้ป่วยที่ต้องการดูแลพิเศษ ดังนี้

4. ห้องผู้ป่วยหนัก (ICU) 1 10

5.  ห้องฟอกไต 1 2

6.  ห้องรอคลอด 1 4

7.  ห้องคลอด 2 2

8.  ห้องผ่าตัดเล็ก 1 1

9.  ห้องผ่าตัดใหญ่ 4 4

10. ห้องฉุกเฉิน 1 5

11. ห้องทันตกรรม 1 2

 รวมจำนวนทั้งสิ้น 145 170 

3.1.2 การบริการอื่น ๆ

  โรงพยาบาลมีหน่วยบริการอื่น ๆ ซึ่งเป็นหน่วยงานที่ช่วยสนับสนุนการรักษาพยาบาลผู้ป่วย ได้แก่

หน่วยเวชระเบียน-สถิติ รับผิดชอบบันทึก
จัดเก็บประวัติและรายงานการวินิจฉัยการตรวจรักษาและความคืบหน้าของผลการรักษาโรค
โดยการเก็บข้อมูลด้วยระบบคอมพิวเตอร์ เพื่อให้การรักษาโรคเป็นไปได้อย่างถูกต้อง
สามารถค้นหาข้อมูลได้รวดเร็วและให้ผู้มาใช้บริการได้รับประโยชน์สูงสุด

หน่วยจ่ายอ๊อกซิเจน โรงพยาบาลมีระบบจ่ายอ๊อกซิเจนเพื่อช่วยผู้ป่วยในกรณีฉุกเฉิน 2 ระบบ
คือระบบจ่ายทางท่อไปป์ไลน์
ซึ่งควบคุมโดยระบบอัตโนมัติที่สามารถจ่ายอ๊อกซิเจนโดยระบบท่อส่งไปยังห้องผ่าตัด ห้องไอซียู
และห้องพักผู้ป่วยโดยตรง และอีกระบบหนึ่งคือระบบอ๊อกซิเจนถัง
เพื่อให้บริการผู้ป่วยทั้งในและนอกสถานที่
ซึ่งทางโรงพยาบาลได้จัดให้มีเจ้าหน้าที่ควบคุมดูแลหน่วยจ่ายอ๊อกซิเจนนี้โดยเฉพาะ

หน่วยรถพยาบาลฉุกเฉิน โรงพยาบาลมีรถพยาบาลฉุกเฉิน (Ambulance)
ซึ่งติดตั้งอุปกรณ์ช่วยชีวิตผู้ป่วยและอุปกรณ์สื่อสารไว้พร้อม
โดยมีพนักงานขับรถและพยาบาลประจำที่พร้อมจะออกไปให้บริการรับ-ส่ง ผู้ป่วยได้ตลอด 24 ชั่วโมง
ปัจจุบันโรงพยาบาลมีรถพยาบาล Ambulance ให้บริการจำนวน 4 คัน รถเอกซเรย์เคลื่อนที่ 1 คัน
และรถบริการอื่นอีกจำนวน 5 คัน ซึ่งจะให้บริการผู้ป่วย ทั้งในจังหวัดเชียงใหม่และต่างจังหวัด

แผนกห้องปฏิบัติการ โรงพยาบาลได้จัดห้องปฏิบัติการและอุปกรณ์เครื่องมือที่ทันสมัย
ควบคุมโดยนักเทคนิคการแพทย์เพื่อทำการตรวจวิจัยปัสสาวะ, อุจจาระ, น้ำไขสันหลัง,
น้ำในช่องปอด, น้ำในช่องท้อง ตลอดจนโลหิตของผู้ป่วย
เพื่อประกอบการวินิจฉัยซึ่งจะสำรองไว้สำหรับช่วยชีวิตผู้ป่วยในกรณีฉุกเฉิน
นอกจากนี้ยังมีการเพาะเชื้อเพื่อตรวจสอบชนิดของเชื้อโรค
และทดสอบหาตัวยาทำลายเชื้อโรคที่ก่อให้เกิดความเจ็บป่วยนั้น ๆ
ซึ่งจะช่วยให้การบำบัดรักษาโรคเป็นไปได้อย่างรวดเร็วและมีประสิทธิภาพ

แผนกเอกซเรย์ รังสีแพทย์ประจำแผนกเอกซเรย์ร่วมกับนักรังสีเทคนิค
ช่วยกันควบคุมดูแลการเอกซเรย์ ทั้งด้วยเครื่องเอกซเรย์ธรรมดา และเครื่องเอกซเรย์คอมพิวเตอร์
เพื่อช่วยสนับสนุนการวินิจฉัยโรค ตลอดจนติดตามผลความก้าวหน้าในการรักษา

แผนกกายภาพบำบัด โรงพยาบาลจัดให้มีแผนกกายภาพบำบัดเพื่อการรักษาผู้ป่วย
ที่ต้องได้รับการฟื้นฟูสภาพร่างกายในส่วนต่าง ๆ
โดยจัดให้มีนักกายภาพบำบัดที่เชี่ยวชาญเป็นผู้ควบคุมและดูแลอย่างใกล้ชิด

แผนกโภชนาการ โรงพยาบาลจัดให้มีนักโภชนาการ
ควบคุมดูแลการจัดเตรียมอาหารให้เหมาะสมกับผู้ป่วยแต่ละคน
และให้เป็นไปตามคำแนะนำของแพทย์ผู้รับผิดชอบดูแลรักษาผู้ป่วยในแต่ละราย

3.1.3 สิทธิหรือข้อจำกัดในการประกอบธุรกิจ (ถ้ามี)

โรงพยาบาลไม่มีสิทธิหรือข้อจำกัดในการประกอบธุรกิจ

3.1.4 สิทธิอื่น ๆ

โรงพยาบาลไม่มีสิทธิประโยชน์อื่นใด

3.2 การตลาดและภาวะการแข่งขัน

3.2.1 นโยบายและลักษณะการตลาดของการบริการ

กลยุทธ์ทางการตลาด ปัจจุบันบริษัทได้กำหนดนโยบายและกลยุทธ์ทางการตลาด ดังนี้

1. พยายามเน้นลูกค้าประกันให้มากขึ้น ทั้งลักษณะของการประกันบุคคล และการประกันกลุ่ม

2. เน้นการจัดกิจกรรมให้มากขึ้นเพื่อเสริมสร้างภาพลักษณ์
ซึ่งจะเน้นการจัดกิจกรรมร่วมกับองค์กรภายนอก เช่น หน่วย

งานราชการ, สถานศึกษา และองค์กรเอกชนต่าง ๆ เป็นต้น ซึ่งจะเป็นการช่วยลดค่าใช้จ่าย
และได้กลุ่มเป้าหมายตามที่

กำหนด

3.  มุ่งเน้นการให้บริการที่ประทับใจ โดยได้ดำเนินโครงการพัฒนาบุคลากรให้แก่พนักงานทุกระดับ
    เพื่อยกมาตรฐานคุณภาพการให้บริการแก่ผู้มารับบริการ อันจะส่งผลให้เกิดความประทับใจ

4.  เสริมสร้างภาพลักษณ์ให้โรงพยาบาลในด้านการช่วยเหลือสังคม โดยร่วมมือกับองค์กรต่าง ๆ
    ในการออกหน่วยแพทย์เคลื่อนที่, ให้ความรู้เกี่ยวกับสุขภาพ เป็นต้น
    เพื่อเป็นการเผยแพร่ชื่อเสียงและภาพพจน์ของโรงพยาบาล โดยผ่านทางสื่อต่าง ๆ เช่น
    โทรทัศน์ วิทยุ หนังสือพิมพ์ วารสาร แผ่นพับ เป็นต้น

5.  ลดค่าใช้จ่ายในด้านการดำเนินงาน แต่ให้เพิ่มประสิทธิภาพในการให้บริการทุก ๆ ด้าน
    ทั้งทางด้านการรักษาพยาบาลและการบริการ

  อย่างไรก็ตามในการแข่งขันกับคู่แข่งขันในตลาดการให้บริการสุขภาพนั้น
  โรงพยาบาลลานนาเป็นโรงพยาบาลที่มีจุดเด่นซึ่งเป็นข้อที่ได้เปรียบคู่แข่งคือบรรยากาศ
  สภาพแวดล้อม โดยมีพื้นที่กว้างกว่า 10 ไร่ ซึ่งสามารถจัดบรรยากาศให้เป็นพื้นที่สีเขียว
  สามารถเป็นที่ผ่อนคลายให้กับผู้มาใช้บริการได้
  ส่วนข้อเสียเปรียบซึ่งถือเป็นจุดด้อยของโรงพยาบาลคือทำเลที่ตั้งอยู่นอกเมือง
  ทำให้เกิดความไม่สะดวกแก่ผู้มาใช้บริการ

  สำหรับกลุ่มลูกค้าเป้าหมายของโรงพยาบาลลานนา สามารถแบ่งได้เป็น 3 กลุ่มใหญ่ ๆ ดังนี้

1.  ประชาชนทั่วไปในเขตจังหวัดเชียงใหม่ และจังหวัดใกล้เคียง

2.  พนักงานบริษัท, หน่วยงานต่าง ๆ ที่มีสวัสดิการการรักษาพยาบาล

3.  ประกันต่าง ๆ เช่น ประกันสุขภาพ, พ.ร.บ. , กองทุนเงินทดแทน และประกันสังคม

  แต่เนื่องจากวิกฤตการณ์ทางเศรษฐกิจของประเทศไทย รวมทั้งกฎระเบียบของทางราชการ
  ทำให้กลุ่มลูกค้าที่แบ่งตามประเภทนั้นเปลี่ยนโครงสร้างไป
  ภาวะเศรษฐกิจขาลงของประเทศทำให้ทุกธุรกิจต้องประสบปัญหาด้วยเช่นกัน
  สถานประกอบการทุกแห่งพยายามที่จะลดต้นทุนการผลิตรวมทั้งค่าใช้จ่ายของบริษัทลง
  และค่าใช้จ่ายด้านสวัสดิการของเจ้าหน้าที่ได้มีทางออกที่รองรับบริษัทอยู่คือ สวัสดิการประกันสังคม
  ดังนั้นแทบทุกบริษัท, ห้างร้านที่เคยมีสวัสดิการค่ารักษาพยาบาลให้พนักงาน
  หรือที่เคยซื้อประกันสุขภาพก็ลดค่าใช้จ่ายส่วนนี้ลง
  โดยการนำพนักงานเข้าใช้สวัสดิการประกันสังคมแทน
  อีกทั้งคนไข้ประเภททั่วไปที่ไม่ได้เป็นพนักงานของบริษัท ห้างร้าน
  ทางรัฐบาลได้มีโครงการประกันสุขภาพถ้วนหน้าสำหรับประชาชนทั่วไปที่ไม่มีสวัสดิการอื่น
  จึงเป็นสาเหตุหนึ่งที่ทำให้จำนวนของคนไข้ที่มาใช้บริการทั่วไปลดลง
  และทุกโรงพยาบาลไม่ว่าจะเป็นโรงพยาบาลของรัฐบาลหรือเอกชนในจังหวัดเชียงใหม่
  จึงมีแนวโน้มว่าจะเข้ามาแย่งชิงและทำการแข่งขันทางการตลาดมากขึ้น

การดำเนินการให้เป็นไปตามเป้าหมาย

เพื่อให้การทำตลาดบรรลุตามเป้าหมายคือเพิ่มจำนวนลูกค้าดังกล่าวมาแล้ว
โรงพยาบาลเน้นการทำการตลาดโดยใช้หลักการใหญ่ ๆ 2 ประการคือ

1.  การทำตลาดเชิงรับ

2.  การทำตลาดเชิงรุก

1. การทำตลาดเชิงรับ

การดำเนินการเพื่อให้สอดคล้องกับภาวะการตลาดที่สำคัญคือ การตั้งรับ
การบริการภายในโรงพยาบาล
ต้องปรับเปลี่ยนให้ทันกับสถานการณ์และภาวะการตลาดที่เปลี่ยนไปดังนี้

- การสร้างระบบคุณภาพให้เป็นระดับนานาชาติ

  โรงพยาบาลได้ดำเนินการในระบบ ISO 9001 : 2000
  เพื่อปรับเปลี่ยนให้เป็นที่ยอมรับของสากลมากขึ้น
  และในขณะเดียวกันก็ได้ดำเนินกิจกรรมเพื่อนำพาโรงพยาบาลเข้าสู่ระบบ HA (Hospital
  Accreditation)

- การพัฒนาการให้บริการ

  ด้วยผู้มาใช้บริการของโรงพยาบาลที่เป็น Third party payment
  มีความต้องการที่จะใช้สิทธิของตนเองเต็มที่
  ดังนั้นเพื่อให้ผู้ใช้บริการกลุ่มนี้ได้รับทราบสิทธิและใช้สิทธิของตนเองอย่างถูกต้อง
  โรงพยาบาลจึงได้มีหน่วยงานลูกค้าสัมพันธ์ เพื่อเป็นผู้ประสานงานระหว่างหน่วยงานที่เกี่ยวข้อง
  และผู้มารับบริการ

  และด้วยแนวทางการตลาดของโรงพยาบาลมุ่งสู่ตลาดต่างประเทศ
  ดังนั้นโรงพยาบาลลานนาจึงได้ตั้งหน่วยบริการลูกค้าต่างประเทศ (International Patient
  Center) เพื่อคอยให้บริการแก่ผู้มารับบริการชาวต่างประเทศ

- การลงทุนเพื่อรองรับบริการ

  นอกจากนั้นโรงพยาบาลได้ขยายอาคารใหม่ เพื่อรองรับผู้มาใช้บริการด้านการตรวจสุขภาพต่าง ๆ
  เช่นการตรวจสุขภาพประจำปี, ตรวจสุขภาพเพื่อเอาประกัน
  โดยมีเครื่องมือทางการแพทย์สำหรับการตรวจสุขภาพไว้ในอาคาร พร้อมแพทย์และบุคลากร
  เพื่ออำนวยความสะดวกให้แก่ผู้มาใช้บริการด้านการตรวจสุขภาพทั้งชาวไทยและต่างประเทศ

2. การทำตลาดเชิงรุก

  โรงพยาบาลมีการทำตลาดเชิงรุกโดยการทำแผนการตลาดไว้แต่ละปี
  โดยปรับเปลี่ยนให้สอดคล้องกับสถานการณ์ที่เปลี่ยนแปลง
  ทุกแผนการมีเป้าหมายคือการเพิ่มลูกค้าแต่ละกลุ่ม
  จุดขายคือขายคุณภาพและกลยุทธ์คือสร้างระบบความผูกพันระหว่างผู้รับบริการ ทุก 6
  เดือนมีการนำผลมาวิเคราะห์และวัดผล เพื่อเป็นข้อมูลในการวางแผนการตลาดในปีต่อ ๆ ไป

นโยบายการตั้งราคาของบริษัทฯ

บริษัท เชียงใหม่ธุรกิจการแพทย์ จำกัด (มหาชน)
ได้ใช้นโยบายการตั้งราคาโดยมุ่งเน้นความสำคัญที่การแข่งขัน (Competition Oriented
Pricing) โดยการตั้งราคาให้ต่ำกว่าคู่แข่งขัน สาเหตุหลักที่บริษัทฯ
ต้องเลือกใช้นโยบายดังกล่าวเพื่อ

1. ต้องการขยายส่วนแบ่งทางการตลาด

2. ต้องการรักษาฐานลูกค้าเดิมไว้

3. เนื่องจากสถานที่ตั้งของบริษัทฯ อยู่นอกเมืองกว่าโรงพยาบาลคู่แข่ง
ดังนั้นจึงต้องจูงใจด้วยการตั้งราคาต่ำกว่า

การจำหน่ายและช่องทางการจำหน่าย

โรงพยาบาลลานนาเป็นโรงพยาบาลเอกชนที่เปิดให้บริการรักษาพยาบาลแก่ประชาชนทั่วไป
สถานที่ทำการโรงพยาบาล ตั้งอยู่เลขที่ 1 ถนนสุขเกษม ตำบลป่าตัน แขวงนครพิงค์ อำเภอเมือง
จังหวัดเชียงใหม่ ผู้มาใช้บริการของโรงพยาบาลสามารถเดินทางมาโรงพยาบาลด้วยตนเอง
หรือจะเรียกใช้บริการรถพยาบาลซึ่งได้จัดเตรียมไว้พร้อมที่จะให้บริการตลอด 24 ชั่วโมง
ทั้งในเขตอำเภอเมืองเชียงใหม่และต่างจังหวัด

นอกจากนี้โรงพยาบาลยังเปิดบริการรับผู้ป่วยส่วนตัวของแพทย์ภายนอก
ซึ่งสามารถส่งผู้ป่วยเข้ามารับการรักษาพยาบาล ณ โรงพยาบาลลานนาได้
อีกทั้งมีการให้เครดิตการรักษาพยาบาลแก่บริษัทและสถานประกอบการต่าง ๆ ทั้งในจังหวัดเชียงใหม่
และจังหวัดใกล้เคียง ที่สามารถส่งพนักงานมาเข้ารับการรักษาได้ตลอดเวลา

ลักษณะของลูกค้าและความสัมพันธ์

  ลูกค้าที่เป็นกลุ่มเป้าหมายของโรงพยาบาลได้แก่

1.  ประชาชนทั่วไปในเขตจังหวัดเชียงใหม่และจังหวัดใกล้เคียงในเขตภาคเหนือตอนบน ตลอดจน

  นักท่องเที่ยว

2.  หน่วยงาน, บริษัท, โรงงานต่าง ๆ ในเขตจังหวัดเชียงใหม่และจังหวัดใกล้เคียง
    โดยโรงพยาบาลจะให้สิทธิประโยชน์กับหน่วยงานที่เปิดเครดิตการรักษาพยาบาลกับโรงพยาบาล
    ในรอบปีที่ผ่านมามี

จำนวนหน่วยงานที่เปิดเครดิตและมาใช้บริการรวมประมาณ 200 แห่ง จำนวนพนักงานที่มาใช้บริการ

  ประมาณสามหมื่นกว่าคน

3.2.2 ภาวะอุตสาหกรรมและการแข่งขัน

ภาวะการตลาดปัจจุบันของโรงพยาบาลต้องติดตามดูความเป็นไปของนโยบายของรัฐบาล
และต้องดำเนินการตลาดให้เป็นพันธมิตรร่วมกับกิจการอื่น ๆ ด้วยเช่นกัน
ดังนั้นภาวะการตลาดในปัจจุบัน จึงเกี่ยวข้องกับนโยบายต่าง ๆ ของรัฐบาล,
ความเปลี่ยนแปลงภายในจังหวัด และความต้องการของลูกค้า เช่น

1. นโยบายของรัฐบาลในการปรับกลยุทธทางสาธารณสุขเพื่อพัฒนาให้มีความสมบูรณ์มากขึ้น

2. นโยบายอื่น ๆ ของรัฐบาลและยุทธศาสตร์ต่าง ๆ

- นโยบายของรัฐบาลที่มียุทธศาสตร์ให้จังหวัดเชียงใหม่เป็น Medical Hub
ของภูมิภาคแถบลุ่มน้ำโขง

- นโยบายของรัฐบาลที่มียุทธศาสตร์ให้เชียงใหม่เป็นศูนย์การบินนานาชาติ, เป็นศูนย์ข้อมูลข่าวสาร
(IT Center)

- ภาวะความเปลี่ยนแปลงการลงทุนภาคเอกชนในด้านการบิน การโรงแรม
และการท่องเที่ยวในจังหวัดเชียงใหม่

- โครงการ Privelage card ของรัฐบาล

3. นโยบายสาธารณสุขแห่งชาติ

นโยบายของรัฐบาลในเรื่องการสาธารณสุขแห่งชาติ โครงการสุขภาพดีถ้วนหน้า (30
บาทรักษาทุกโรค) ได้ปรับเปลี่ยน

ขบวนการเพื่อพัฒนาให้ถูกทิศทางมากขึ้น

  ถึงแม้ว่าเศรษฐกิจไทยในปี 2547 มีแนวโน้มที่จะขยายตัวดีขึ้นกว่าปีที่ผ่านมา
  โดยการลงทุนทั้งภาครัฐบาลและภาคเอกชน
  รวมทั้งปริมาณการส่งออกและการผลิตภาคอุตสาหกรรมที่เริ่มมีการขยายตัวสูงขึ้น
  อย่างไรก็ตามการฟื้นตัวของเศรษฐกิจไทยยังมีความเสี่ยงอย่างมาก เนื่องจากปัจจัยภายนอกหลาย
  ๆ ด้านที่มีผลกระทบต่อเศรษฐกิจโลก
  จึงอาจส่งผลให้การบริโภคและการลงทุนของภาคเอกชนภายในประเทศชะลอตัวลงตามไปด้วยได้
  ดังนั้นรัฐบาลจึงต้องหามาตรการต่าง ๆ ในการผลักดันการขยายตัวทางเศรษฐกิจ
  เพื่อให้มีเงินไหลเวียนกลับเข้าสู่ระบบเศรษฐกิจได้เร็วขึ้นซึ่งเป็นนโยบายที่ทำต่อเนื่องจากปีที่ผ่านมา

  จากภาวะความไม่แน่นอนในทางเศรษฐกิจดังกล่าว
  ส่งผลให้โรงพยาบาลเอกชนทั้งหลายต่างชะลอการลงทุนในโครงการต่าง ๆ
  และหาทางประหยัดรายจ่ายทุกวิถีทาง
  ส่งผลดีในการประหยัดรายจ่ายและการบริหารจัดการที่มีประสิทธิภาพมากขึ้น
  รวมทั้งเพิ่มกลยุทธ์ในการแข่งขันทางการตลาดกันมากขึ้นและรุนแรง
  เพื่อรักษาฐานลูกค้าเก่าและเพิ่มขยายส่วนแบ่งทางการตลาด

  ณ สิ้นปี พ.ศ. 2547
  จากการสำรวจของสำนักงานสาธารณสุขจังหวัดเชียงใหม่มีการบันทึกรายงานว่า

  โรงพยาบาลในจังหวัดเชียงใหม่ที่มีเตียงรับผู้ป่วยไว้ค้างคืนมีทั้งสิ้นจำนวน 46 แห่ง
  ในจำนวนนี้เป็นโรงพยาบาลเอกชนประเภททั่วไป จำนวน 16 แห่ง และมี 9 แห่ง
  ที่เป็นโรงพยาบาลขนาด 100 เตียงขึ้นไป ในระดับเดียวกับโรงพยาบาลลานนา
  ดังปรากฏในตารางเปรียบเทียบจำนวนเตียงที่ขึ้นทะเบียน
  และจำนวนเตียงที่เปิดให้บริการจริงในระหว่างปี 2547 ดังนี้

ตารางแสดงการเปรียบเทียบจำนวนเตียงที่ขึ้นทะเบียนและจำนวนเตียงที่เปิดให้บริการ

2546 2547

โรงพยาบาล จำนวนเตียง จำนวนเตียง จำนวนเตียง จำนวนเตียง (ที่ขึ้นทะเบียน)
(ที่เปิดให้บริการ) (ที่ขึ้นทะเบียน) (ที่เปิดให้บริการ)

โรงพยาบาลลานนา 180 167 180 167

โรงพยาบาลแมคคอร์มิค 400 400 400 400

โรงพยาบาลเชียงใหม่ราม 1 220 220 220 220

โรงพยาบาลเทพปัญญา 130 130 130 130

โรงพยาบาลเซ็นทรัลเมมโมเรียล 120 120 120 120

โรงพยาบาลช้างเผือก 101 101 101 101

โรงพยาบาลรวมแพทย์ 100 100 100 100

โรงพยาบาลราชเวช 100 100 100 100

โรงพยาบาลสยามราษฎร์ 100 100 100 100

อื่น ๆ (ขนาดต่ำกว่า 100 เตียง) 196 196 116 116

รวม 1,647 1,634 1,567 1,554

จากตัวเลขที่ได้จากการสำรวจของสำนักมาตรฐานสถานพยาบาลและการประกอบโรคศิลปะ
สำนักงานปลัดกระทรวงสาธารณสุข และข้อมูลจากสำนักงานสาธารณสุขจังหวัดเชียงใหม่
ปรากฏว่าจำนวนเตียงที่ขึ้นทะเบียนของโรงพยาบาลเอกชนในจังหวัดเชียงใหม่ ณ สิ้นปี 2547
มีจำนวน 1,567 เตียง ส่วนจำนวนเตียงที่เปิดให้บริการมีจำนวน 1,554 เตียง ซึ่งลดลงจากปี
2546 จำนวน 80 เตียง

การแข่งขัน

ถึงแม้ว่าเศรษฐกิจไทยในปี 2547 มีแนวโน้มที่จะขยายตัวดีขึ้นกว่าปีที่ผ่านมา
โดยการลงทุนทั้งภาครัฐบาลและภาคเอกชน
รวมทั้งปริมาณการส่งออกและการผลิตภาคอุตสาหกรรมที่เริ่มมีการขยายตัวสูงขึ้น
อย่างไรก็ตามการฟื้นตัวของเศรษฐกิจไทยยังมีความเสี่ยงอย่างมาก เนื่องจากปัจจัยภายนอกหลาย ๆ
ด้านที่มีผลกระทบต่อเศรษฐกิจโลก
จึงอาจส่งผลให้การบริโภคและการลงทุนของภาคเอกชนภายในประเทศชะลอตัวลงตามไปด้วยได้
ส่งผลกระทบต่อทุกภาคของการทำธุรกิจ
แม้แต่ธุรกิจโรงพยาบาลเอกชนย่อมได้รับผลกระทบไปด้วยอย่างหลีกเลี่ยงไม่ได้
และมีผลค่อนข้างรุนแรงจนต้องมีการปรับตัวขนานใหญ่เพื่อให้ธุรกิจดำเนินต่อไปได้
ดังนั้นจากสาเหตุดังกล่าวจึงส่งผลกระทบต่อภาวะอุตสาหกรรมและการแข่งขันกันอย่างรุนแรงของธุรกิจโรงพยาบาลเอกชน
ในปี 2547 ที่ผ่านมาดังนี้

1.  การขยายตัวของโรงพยาบาลเอกชน

  โรงพยาบาลเอกชนเกือบทุกแห่งต้องประสบปัญหาเกี่ยวกับการขยายตัวและต้องชะลอโครงการต่าง
  ๆ ออกไป เนื่องจากภาวะเศรษฐกิจและการแข่งขันที่รุนแรง ทำให้รายได้และยอดขายลดลง
  ส่วนต้นทุนกลับสูงสวนกระแสกัน กำลังซื้อของลูกค้าที่มาใช้บริการการรักษากลับลดลง
  ยิ่งทำให้การแข่งขันของโรงพยาบาลเอกชนสูงขึ้น เมื่อเทียบกับปีก่อน

2.  อำนาจการซื้อของประชาชนลดลง

  เนื่องจากภาวะเศรษฐกิจถดถอยติดต่อกันหลายปีก่อนจึงทำให้ธุรกิจหลายแห่งปิดตัวลง
  ปริมาณคนว่างงานเพิ่มอัตราสูงขึ้น
  และผู้บริหารตลอดจนพนักงานทั้งในภาครัฐและเอกชนหลายแห่งถูกลดเงินเดือน
  และสวัสดิการลงเพื่อความอยู่รอดขององค์กร
  จึงเป็นสาเหตุใหญ่ที่ส่งผลให้ประชาชนส่วนใหญ่ต้องลดค่าใช้จ่ายที่ไม่จำเป็นลง
  ประการหนึ่งโดยการหันไปใช้บริการการรักษาพยาบาลของโรงพยาบาลรัฐบาลแทน
  เนื่องจากมีค่าใช้จ่ายที่ต่ำกว่าโรงพยาบาลเอกชน
  ซึ่งต้องปรับราคาเพิ่มขึ้นตามต้นทุนและค่าใช้จ่ายที่สูงขึ้น

3.  นโยบายการลดค่าใช้จ่ายของภาครัฐ

  ตามพระราชบัญญัติกฤษฎีกาการเบิกค่ารักษาพยาบาลของข้าราชการ
  มีข้อจำกัดในเรื่องการพิจารณาการเบิกจ่ายค่ารักษาพยาบาลในสถานพยาบาลเอกชนมากขึ้น
  ทำให้ข้าราชการหันไปใช้บริการของโรงพยาบาลรัฐบาลแทน

4.  โครงการประกันสังคม

  เนื่องจากภาวะเศรษฐกิจที่ชะลอตัวหลายปีติดต่อกันมา รวมทั้งปัญหาประชาชนขาดกำลังซื้อ
  จึงทำให้โรงพยาบาลเอกชนหันมาให้ความสำคัญกับลูกค้าประกันสังคมตามพระราชบัญญัติแรงงานและสวัสดิการสังคมอย่างจริงจัง
  โดยมุ่งหวังให้เป็นกลุ่มลูกค้าหลักในระยะยาว
  จะเห็นได้ว่าที่ผ่านมาจังหวัดเชียงใหม่มีโรงพยาบาลเอกชนที่เข้าโครงการประกันสังคมเพิ่มมากขึ้น
  ขณะที่กลุ่มผู้ประกันตนยังคงมีจำนวนเท่าเดิม จึงทำให้เกิดการแข่งขันที่รุนแรงขึ้น

5.  โครงการสุขภาพดีถ้วนหน้า (โครงการ 30 บาท)

  ซึ่งกลุ่มนี้โรงพยาบาลของรัฐ
  และของเอกชนมีการแบ่งผู้มีสิทธิตามภูมิศาสตร์จึงไม่มีปัญหาในการแข่งขัน
  แต่เนื่องจากโรงพยาบาลลานนาไม่ได้เข้าร่วมโครงการนี้
  ดังนั้นจึงอาจเป็นสาเหตุให้มีกลุ่มลูกค้าทั่วไปซึ่งเป็นฐานของโรงพยาบาลลานนาส่วนหนึ่งเลือกใช้บริการของโรงพยาบาลที่เข้าร่วมโครงการแทน

6.  การปรับปรุงการให้บริการของโรงพยาบาลรัฐบาล

  เนื่องจากโรงพยาบาลรัฐบาลได้มีการปรับปรุงทางด้านการให้บริการที่ดีขึ้น
  เพื่อแข่งขันกับการให้บริการของโรงพยาบาลเอกชน
  ดังนั้นจึงเป็นอีกสาเหตุหนึ่งที่ทำให้ผู้มาใช้บริการส่วนหนึ่งเลือกใช้บริการของรัฐบาลแทน
  เนื่องจากมีค่าใช้จ่ายที่ถูกกว่าและการให้บริการมีมาตรฐานเทียบเท่าโรงพยาบาลเอกชน

ปัจจัยแห่งความสำเร็จ (Key Success Factors)

อย่างไรก็ดีท่ามกลางการแข่งขันที่สูงขึ้นของทั้งโรงพยาบาลเอกชนด้วยกันและของรัฐบาล บริษัทฯ
ได้ตระหนักและมีการปรับตัวในความเปลี่ยนแปลงต่อภาวะอุตสาหกรรมและการแข่งขันที่เกิดขึ้น
เพื่อให้เป็นข้อได้เปรียบของบริษัทฯ
รวมทั้งเป็นการรักษาฐานลูกค้าเก่าและขยายฐานลูกค้าใหม่ให้บริษัทฯ ต่อไป
โดยกลยุทธ์หรือปัจจัยแห่งความสำเร็จของผู้ประกอบการ (Key Success Factors) ที่บริษัทฯ
นำมาใช้ในการแข่งขันคือ

1. นโยบายทางด้านการพัฒนาบุคลากร

  โรงพยาบาลลานนาได้เปิดให้บริการมานานกว่า 28 ปี โดยบริษัทฯ
  ได้มุ่งเน้นนโยบายทางด้านการพัฒนาบุคลากรมาโดยตลอด

2. นโยบายด้านการตลาด

  ได้มีการขยายการบริการเข้าสู่ชุมชน เพื่อตอบสนองความต้องการของลูกค้า
  ทำให้มีกลุ่มลูกค้ามาใช้บริการมากขึ้น
  รวมทั้งได้มีการประชาสัมพันธ์และเข้าร่วมกิจกรรมของชุมชนเพื่อประโยชน์ต่อสังคม
  นอกจากนี้โรงพยาบาลได้มุ่งเน้นให้ดำเนินตามกลยุทธทางการตลาด
  ตามนโยบายที่ตั้งไว้อย่างเคร่งครัดรวมทั้งได้ทำโครงการขยายเครือข่าย,
  คลีนิคเครือข่ายตามอำเภอรอบนอกของจังหวัดเชียงใหม่ และจังหวัดใกล้เคียงเพื่อขยายฐานลูกค้า

  3. นโยบายทางด้านการบริหารงาน

3.  ได้มีนโยบายให้ลดค่าใช้จ่ายในการดำเนินงานลง แต่เพิ่มประสิทธิภาพในการบริการทุก ๆ ด้าน
    ทั้งด้านการรักษาพยาบาลและการให้บริการอื่น ๆ

  4. นโยบายด้านคุณภาพ

  ดำเนินโครงการพัฒนาบุคลากรแก่พนักงานทุกระดับ เพื่อยกมาตรฐานคุณภาพการให้บริการ
  เพื่อสร้างความพึงพอใจและประทับใจแก่ผู้มารับบริการ
  โดยโรงพยาบาลได้รับใบรับรองคุณภาพการบริการ ISO 9001 : 2000 ทั้งระบบ เมื่อวันที่ 27
  กุมภาพันธ์ 2546 และปัจจุบันกำลังดำเนินโครงการ Hospital Accreditation (HA)

3.3 การผลิต-การจัดหาผลิตภัณฑ์เพื่อจำหน่าย

  บมจ. เชียงใหม่ธุรกิจการแพทย์ ประกอบด้วยอาคารผู้ป่วยจำนวน 2 อาคาร
  สามารถรับผู้ป่วยได้จำนวน 180 เตียง โดยเปิดให้บริการตลอด 24 ชั่วโมง

(1) กำลังการผลิตและปริมาณการผลิต

  ในรอบระยะเวลา 3 ปีที่ผ่านมาและงวดล่าสุด ในการให้บริการได้เต็มที่ (กะที่ผลิตได้)
  และจำนวนประมาณการให้บริการจริง ตั้งแต่ปี 2545-2547 มีรายละเอียดดังนี้

  ตารางกำลังการให้บริการและปริมาณการให้บริการจริง

ปี 2547 ปี 2546 ปี 2545

กำลังการให้บริการเต็มที่

ผู้ป่วยใน (เตียง) 43,800 43,800 43,800

ผู้ป่วยนอก 219,000 182,500 182,500

ปริมาณการให้บริการจริง

ผู้ป่วยใน (เตียง) 31,210 30,095 26,952

ผู้ป่วยนอก 182,002 162,151 140,611

การใช้กำลังการให้บริการ (%)

ผู้ป่วยใน (เตียง) 71.26 68.71 61.53

ผู้ป่วยนอก 83.11 88.85 77.05

อัตราเพิ่มของปริมาณการให้บริการ (%)

ผู้ป่วยใน (เตียง) 3.70 11.66 1.25

ผู้ป่วยนอก 12.24 15.32 11.36

หมายเหตุ รอบระยะเวลาบัญชี 1 มกราคม ถึง 31 ธันวาคม

(2) วัตถุดิบและผู้จำหน่ายวัตถุดิบ (Supplier)

วัตถุดิบและผู้จำหน่ายวัตถุดิบในรอบระยะเวลา 3 ปีที่ผ่านมา
และงวดล่าสุดที่ใช้ในการให้บริการรักษาพยาบาลของ

โรงพยาบาลลานนา สามารถแบ่งออกได้เป็น 3 กลุ่ม ได้แก่

(ก) ยาและเวชภัณฑ์ ยาและเวชภัณฑ์ทั้งหมดที่โรงพยาบาลใช้ แบ่งออกเป็น 4 ประเภท ได้แก่

1) ยาปราศจากเชื้อ 2) ยาเม็ด

3) ยาน้ำ 4) ยาใช้ภายนอก

ซึ่งโรงพยาบาลจะสั่งซื้อจากบริษัทผู้จัดจำหน่ายในประเทศทั้งสิ้น
เนื่องจากจำนวนผู้จัดจำหน่ายมีมากกว่า 500 ราย
โรงพยาบาลจึงไม่ประสบปัญหาทางด้านการขาดแคลนยาและเวชภัณฑ์
นอกจากนี้บริษัทมีระบบการบริหารจัดการในการจัดซื้อ และการสำรองสินค้าคงคลังที่มีประสิทธิภาพ
โดยจะทำการสั่งซื้อล่วงหน้าประมาณ 1 เดือน
บริษัทผู้จัดจำหน่ายจะจัดส่งยาและเวชภัณฑ์ให้แก่โรงพยาบาลได้ตามจำนวนที่ต้องการในราคาที่กำหนดไว้ล่วงหน้า
หากมีการเปลี่ยนแปลงราคา
บริษัทผู้จัดจำหน่ายจะต้องแจ้งให้โรงพยาบาลทราบล่วงหน้าอย่างน้อยหนึ่งเดือน

(ข) วัสดุสิ้นเปลืองทางการแพทย์ นอกจากยาและเวชภัณฑ์แล้วในการรักษาพยาบาลยังต้องใช้วัสดุสิ้น
เปลืองทางการแพทย์เป็นจำนวนมาก ได้แก่วัสดุประเภทผ้าก๊อส, สำลี, เข็มฉีดยา, กระบอกฉีดยา,
สายให้น้ำเกลือ, เข็ม

เย็บแผลและไหมเย็บแผลชนิดต่าง ๆ ใบมีดผ่าตัด เป็นต้น
การสั่งซื้อมีหลักเกณฑ์และวิธีปฏิบัติเช่นเดียวกับการสั่งซื้อ

ยาและเวชภัณฑ์

(ค) อุปกรณ์และเครื่องมือทางการแพทย์ นอกจากยาเวชภัณฑ์ และวัสดุสิ้นเปลืองทางการแพทย์แล้ว
อุปกรณ์เครื่องมือทางการแพทย์ก็เป็นสิ่งจำเป็นและสำคัญในการดำเนินธุรกิจโรงพยาบาล
โดยวิธีการจัดซื้อก็มีหลักเกณฑ์และวิธีปฏิบัติเช่นเดียวกับการสั่งซื้อยาและเวชภัณฑ์

(3) ขั้นตอนและเทคโนโลยีการผลิต

การให้บริการรักษาพยาบาลโดยทั่วไปจะเริ่มจากผู้ป่วยติดต่อแจ้งขอรับบริการที่แผนกประชาสัมพันธ์-เวชระเบียน
ซึ่งเจ้าหน้าที่ในแผนกจะจัดทำและค้นหาประวัติการมารับบริการตรวจรักษา (ถ้ามี)
ก่อนที่จะนำส่งเข้าพบแพทย์ผู้ที่จะทำการตรวจรักษา ภายหลังเสร็จสิ้นการตรวจวินิจฉัยจากแพทย์แล้ว
แพทย์จะจัดยาที่ใช้ในการรักษาอาการเจ็บป่วยตามที่ตรวจพบ

ในผู้ป่วยบางรายแพทย์อาจจำเป็นต้องส่งตรวจด้วยเครื่องมือที่พิเศษต่าง ๆ เช่น
เครื่องตรวจคลื่นไฟฟ้าหัวใจ, เครื่องเอกซเรย์คอมพิวเตอร์,
เครื่องตรวจวิเคราะห์เลือดระบบอัตโนมัติ ฯลฯ
ก่อนที่จะสั่งยาให้แก่ผู้ป่วยกลับไปรับประทานที่บ้านตามวิธีที่แพทย์ได้กำหนด
หรือทานตามวิธีที่เขียนกำกับไว้ที่หน้าซองยาต่อไป

ในบางครั้งผู้ป่วยบางราย แพทย์จำเป็นต้องสั่งให้เข้านอนพักรักษาตัวในโรงพยาบาล
ภายหลังรับการตรวจรักษา เพื่อรับการผ่าตัด หรือให้การรักษาพิเศษอื่น ๆ
ที่ไม่สามารถกระทำได้ที่บ้านของผู้ป่วย หรือผู้ป่วยที่จะต้องอยู่ในการดูแลของแพทย์อย่างใกล้ชิด เช่น
การให้ยาเข้าเส้นเลือด, การให้น้ำเกลือ เป็นต้น
เมื่อผู้ป่วยอาการทุเลาหรือหายจากอาการเจ็บป่วยที่เกิดขึ้น
แพทย์จึงจะอนุญาตให้กลับไปพักผ่อนรักษาตัวต่อที่บ้าน และประมาณ 2 อาทิตย์
แพทย์อาจจะนัดผู้ป่วยมาทำการตรวจประเมินผลการรักษาภายหลังจากการให้การรักษาครั้งก่อนต่อไป

(4) ผลของฤดูกาลที่กระทบต่อการดำเนินธุรกิจของโรงพยาบาล

รายได้ของธุรกิจโรงพยาบาลมาจากการให้บริการรักษาพยาบาลผู้ป่วย
ซึ่งส่วนใหญ่จะขึ้นอยู่กับกำลังซื้อหรือความสามารถในการจ่ายค่ารักษาพยาบาลของตัวผู้ป่วยมากกว่า
แต่ผลของฤดูกาลก็มีส่วนในการตัดสินใจเลือกใช้บริการของผู้ป่วยด้วยเหมือนกัน
แต่ก็เพียงเล็กน้อยอันเป็นผลสืบเนื่องมาจากวัฒนธรรมประเพณีในชุมชนที่ยึดถือปฏิบัติในแต่ละช่วงเวลาของปี
เช่น ในเดือนเมษายนของทุกปีจะเป็นช่วงเทศกาลสงกรานต์
ทำให้มีนักท่องเที่ยวหลั่งไหลเข้ามาเที่ยวในจังหวัดเชียงใหม่มากกว่าปกติ
จึงอาจทำให้มีผู้ได้รับอุบัติเหตุจากการเดินทางหรือเจ็บป่วยจากสาเหตุต่าง ๆ ได้มาก
หรือในช่วงเทศกาลดำนา-เกี่ยวข้าว และช่วงเทศกาลปีใหม่ในเดือนธันวาคม ถึงเดือนมกราคม
ประชาชนจะพยายามหลีกเลี่ยงการมารับการรักษา
หรือพยายามรีบออกจากโรงพยาบาลเพื่อไปร่วมในเทศกาลดังกล่าว
จึงอาจทำให้รายได้ของโรงพยาบาลลดลงในช่วงดังกล่าว

3.4 งานที่ยังไม่ได้ส่งมอบ

  บริษัทไม่มีงานที่ยังไม่ได้ส่งมอบ

3.5 ผลกระทบต่อสิ่งแวดล้อม

ในการให้บริการรักษาพยาบาลนั้น
ขั้นตอนในการรักษาพยาบาลบางครั้งอาจมีสิ่งของเครื่องใช้บางอย่างติดเชื้อที่รุนแรง
เจ้าหน้าที่ทุกคนจะได้รับการสอนให้เข้าใจวิธีการดูแล ป้องกัน
และการกำจัดเชื้อโรคที่ถูกต้องตามหลักวิธีการป้องกันสากล (Universal Precaution)
และโรงพยาบาลจะดำเนินการฆ่าเชื้อโรคขั้นต้นทุกครั้งก่อนที่จะนำสิ่งปนเปื้อนต่าง ๆ
ไปทำลายอย่างถูกต้องต่อไป
นอกจากนี้โรงพยาบาลมีการติดตั้งระบบบำบัดน้ำเสียเพื่อให้การบำบัดน้ำทิ้งต่าง ๆ
ที่เกิดขึ้นจากการให้บริการก่อนที่จะปล่อยทิ้ง โดยมีวิธีป้องกันเพื่อไม่ให้มีผลกระทบต่อสิ่งแวดล้อมดังนี้

1.  การบำบัดน้ำเสีย

  น้ำเสียของโรงพยาบาลลานนาจะมาจากกิจกรรมต่าง ๆ
  ทั้งในส่วนที่ให้การบริการต่อผู้ป่วยและมาจากกิจกรรมของบุคลากรโรงพยาบาลเอง
  โดยน้ำเสียจากกิจกรรมทั้งหมดจะผ่านการบำบัดโดยระบบบำบัดน้ำเสียรวม ซึ่งมีอยู่ 2 แห่ง
  ฝังอยู่ใต้ดิน
  ก่อนที่จะระบายลงสู่คลองแม่ข่าซึ่งเป็นคลองระบายน้ำและเป็นแหล่งรองรับน้ำทิ้งจากชุมชนต่อไป
  ทั้งนี้เพื่อช่วยลดมลภาวะต่าง ๆ ที่จะส่งผลต่อสิ่งแวดล้อมที่อาจจะเกิดขึ้นได้
  โดยอยู่ภายใต้การควบคุมดูแลของสำนักงานสาธารณสุขจังหวัดเชียงใหม่ และกองช่างสุขาภิบาล
  สำนักงานเทศบาลนครเชียงใหม่ ซึ่งได้มาตรวจคุณภาพน้ำทิ้งของโรงพยาบาลเป็นประจำ

2.  การจัดการมูลฝอยและสิ่งปฏิกูล

  การจัดการมูลฝอยและสิ่งปฏิกูลของโรงพยาบาล จะแยกเป็น 3 ประเภท

  2.1 มูลฝอยธรรมดา ได้แก่ กระดาษ, ถุงพลาสติก, เศษอาหาร เป็นต้น ซึ่งจะแยกเป็นขยะแห้ง
  และเปียก
  โดยในแต่ละวันจะมีพนักงานทำความสะอาดของโรงพยาบาลคอยเก็บกวาดและใส่ในถุงดำ
  เก็บรวบรวมไว้ยังห้องพักขยะ
  ซึ่งในแต่ละวันจะมีรถเก็บขยะมูลฝอยของเทศบาลนครเชียงใหม่มาเก็บเพื่อนำไปกำจัดต่อไป

  2.2 มูลฝอยติดเชื้อ ได้แก่ ผ้าพันแผล, สำลี, สายและขวดน้ำเกลือ, เข็มฉีดยา,
  ขยะจากห้องผ่าตัด เป็นต้น เจ้าหน้าที่จะทำการแยกขยะทิ้งในถุงสีแดง
  และเก็บรวบรวมไว้ในห้องพักขยะติดเชื้อเพื่อรอการกำจัดในขั้นต่อไป
  โดยทางสำนักงานเทศบาลนครเชียงใหม่ จะเป็นผู้ดำเนินการรับผิดชอบในการกำจัด

  2.3 มูลฝอยอันตราย ได้แก่ ถ่านไฟฉาย, แบตเตอรี่ โรงพยาบาลจะทำการแยกใส่ถุงพลาสติก
  และติดป้าย “ขยะอันตราย” โดยพนักงานเทศบาลนครเชียงใหม่จะนำไปฝังต่อ

3.  ระบบป้องกันและเตือนอัคคีภัย

  - โรงพยาบาลได้มีระบบป้องกันและเตือนอัคคีภัย
  และได้จัดเตรียมอุปกรณ์-เครื่องมือในการป้องกันให้เป็นไปตามข้อกำหนดของกฎกระทรวง
  ตามความในพระราชบัญญัติควบคุมอาคารโดยเคร่งครัด โดยจะมีสำนักงานสาธารณสุขจังหวัด
  และสำนักงานแรงงานจังหวัดเชียงใหม่ จะมาตรวจความพร้อมอยู่เป็นประจำ

-   โรงพยาบาลได้ทำการอบรมและฝึกปฏิบัติการดับเพลิงเบื้องต้นให้กับพนักงานทุกคน
    โดยการควบคุมการฝึกอบรมและฝึกปฏิบัติฯ จากเจ้าหน้าที่ของหน่วยฝึกอบรมอัคคีภัย
    เทศบาลนครเชียงใหม่